诗词查询
閒云古木山藏寺,野渡孤舟水落矶。
秋色无人空黯淡,竹门未掩待僧归。
晚秋天。一霎微雨洒庭轩。槛菊萧疏,井梧零乱惹残烟。
凄然。望江关。飞云黯淡
夕阳间。当时宋玉悲感,向此临水与登山。远道迢递,行
人凄楚,倦听陇水潺湲。正蝉吟败叶,蛩响衰草,相应喧喧。
孤馆度日如年。风露渐变,悄悄至更阑。长天净,绛河清
浅,皓月婵娟。思绵绵。
夜永对景,那堪屈指,暗想从前。未名未禄,绮陌红楼,
往往经岁迁延。
帝里风光好,当年少日,暮宴朝欢。况有狂朋怪侣,遇当
歌、对酒竞留连。别来迅
景如梭,旧游似梦,烟水程何限。念利名、憔悴长萦绊。
追往事、空惨愁颜。漏箭
移、稍觉轻寒。渐鸣咽、画角数声残。对闲窗畔,停灯向
晓,抱影无眠。
零落当轩两树桐,秋来相伴一衰翁。
寒枝向月空余影,陨叶知时不待风。
故国山川天黯淡,美人音信雁西东。
岁华节物俱寥落,满眼牢愁赖酒攻。
绣帘垂,画堂悄,寒风淅沥。遥天万里,黯淡同云幂幂。渐纷纷、六花零乱散空碧。姑射宴瑶池,把碎玉、零珠抛掷。林峦望中,高下琼瑶一白。严子陵钓台迷踪迹。追惜。燕然画角,宝钥珊瑚,是时丞相,虚作银城换得。当此际、偏宜访袁安宅。醺醺醉了,任他金钗舞困,玉壶频侧。又是东君,暗遣花神,先报南国。昨夜江梅,漏泄春消息。
三月初三寒食雨,春光黯淡似秋光。
羽书未报江东捷,何日看花到洛阳。
晓来寒角,吹起愁相触。乱云黯淡江渚,疏柳双鸦宿。锦瑟银屏何处,花雾翻香曲。柔红娇绿。魂消往梦,羞向孤梅说幽独。燕支曾印素袂,绛艳收残馥。频问讯,道新来闷损纤腰束。多谢芳心惓恋,罗结文鸳蹴。前欢谁卜。云笺封蜡,就寄相思恨盈匊。
天马抱奇相,紧骨瞳方明。
出入百万中,有如一鸟轻。
宇宙莽超踏,风云惨经营。
独倚雄杰态,萧萧随北征。
朝饮南海头,夕秣乃幽并。
失主坐黯淡,别群奋长鸣。
岂无轻侠儿,金羁悬朱缨。
但感束帛义,不忍负死生。
低头为君老,暗暗万里情。
枕书睡熟。珍重月明相伴宿。宝鸭金寒。香满围屏宛转山。鸡人声杳。瑶井玉绳相对晓。黯淡窗纱。却下风帘护烛花。
黯淡江天雪欲飞,竹篱数掩傍苔矶。
清愁满眼无人说,折得梅花作伴归。
初入京华菊荐香,途中今已过春芳。
十年却走万余里,两鬓几粘一半霜。
却酒不禁春黯淡,落花愁时月昏黄。
不堪夜半归心切,更被杜鹃啼断肠。
溪声滩外急,草色两中深。
客意自南北,山光无古今。
霜落江清水见鱼,偶来徙倚草亭孤。
云天黯淡常如晚,烟树微茫直欲无。
下泽乘车终碌碌,上方请剑漫区区。
拟将疏逸消豪气,寻罢酒徒寻猎徒。
黯淡云初敛,霏微雨复晴。
烧痕回野色,禽语尽春声。
駃駃山泉溜,欣欣木叶荣。
杖藜村居酒,清似好官清。
山重水复怯朝寒,一卷窗间袖手看。
朱担长瓶列云液,绛囊细字拆龙团。
数峰移自侏儒国,一研来从黯淡滩。
要识放翁顽钝处,胸中七泽著犹宽。
昨夜书中得故纸,今朝随意写新诗。
长绢箧底终无恙,比入怀中便足奇。
黯淡谁能知汝恨,沾涂亦自笑余疾。
书成付与炉中火,了却人间是与非。
雅出群芳。占春前信息,腊後风光。野岸邮亭,繁似万点轻霜。清浅溪流倒影,更黯淡、月色笼香。浑疑是、姑射冰姿,寿阳粉面初妆。多情对景易感,况淮天庾岭,迢递相望。愁听龙吟凄绝,画角悲凉。念昔因谁醉赏,向此际、空恼危肠。终须待结实,恁时佳味堪尝。
今日何日我心伤,出门下马走东冈。
东冈路高人迹断,独立矫首望八荒。
长空澹澹地莽莽,停云黯淡山凄苍。
回薄浩劫何渺茫,冥默销沉寂无光。
矜雄挟诈争强梁,百年在世如风狂。
变化俯仰旋销亡,一丘已有万骨殭。
旧骨未朽新骨藏,丘垅累累争相望。
万事意欲一概量,齎志愤死世更长。
九月穷秋天欲霜,悲风烈烈吹我裳。
哀鸿求群鸣且翔,原野具腓草木黄。
百川东驰但汤汤,安得曦车挂扶桑。
高持北斗{左奭右斗}洒浆,美人对坐举瑶觞,
与我笑歌忧弭忘。
寒岩突兀山之阿,足履危磴攀藤萝。
岩下清泉响环佩,岩前古木交枝柯。
当中洞门忽开豁,上有石屋高嵯峨。
乾坤开关已呈露,换神守护频挥呵。
重门黯淡不可入,以火来照所见多。
出门水洞亦奇绝,神龙奋怒吞蛟兽。
胜景如此难重过,手倚石壁频摩挲。
安得雄思如悬河,长吟大咏仍高歌。
角陵初为五斗盗,崔浩继作千寻宫。
重黎不生大禹死,鬼魅杂出交蛇龙。
妄夸夺尽离娄明,虚喝弱却楼烦弓。
礼乐沉沦入九地,阴邪叫啸充虚空。
人寰黯淡如夜台,百物凄怆生芒峰。
虎狼四出食人肉,四溟不受黄流东。
岂无健士能拓遏,末俗骨醉难为功。
我欲南游叫虞舜,一怒为我诛兜共。
阴阳草昧风气闭,苍梧日落天鸿蒙。
代天去恶如拔薤,后剪枝叶先其宗。
洗心学易见太极,百怪冰释春流通。
道在不系后与前,日月东出开群蒙。
败荷倒尽芙蓉老。寒光黯淡迷衰草。行客易销魂。笛飞何处村。云寒天借碧。树瘦烟笼直。若个是乡关。夕阳西去山。